

 **REPUBLIKA HRVATSKA**

**MINISTARSTVO PRAVOSUĐA I UPRAVE**

RKP: 51441

MB: 05287260

OIB: 72910430276

Ulica grada Vukovara 49

10000 Zagreb

Razina: 12

Razdjel: 109

Šifra djelatnosti: 8411

Šifra grada: 133

Oznaka razdoblja: 01.01.-31.01.2023.

Zakonski predstavnik: dr.sc. Ivan Malenica

**BILJEŠKE UZ KONSOLIDIRANE FINANCIJSKE IZVJEŠTAJE RAZDJELA 109**

 **ZA RAZDOBLJE OD 1. siječnja do 31.prosinca 2023.**

Pravilnikom o financijskom izvještavanju u proračunskom računovodstvu (NN 37/22) propisuje se oblik i sadržaj financijskih izvještaja proračunskih korisnika definiranih Zakonom o proračunu (NN 144/21) i utvrđenih Registrom proračunskih i izvanproračunskih korisnika državnog proračuna, razdoblja za koja se sastavljaju te obveza i rokovi njihova podnošenja.

Sukladno navedenome u zakonski zadanim rokovima obavljena je provjera dostavljenih pojedinačnih godišnjih financijskih izvještaja korisnika iz nadležnosti i sastavljen konsolidirani izvještaj na razini proračunskih glava:

* 10905 Ministarstvo pravosuđa i uprave
* 10910 Pravosudna akademija
* 10915 Zatvori i kaznionice
* 10920 Vrhovni sud RH
* 10925 Visoki trgovački sud RH
* 10930 Visoki upravni sud RH
* 10935 Upravni sudovi
* 10940 Državno odvjetništvo RH
* 10945 Državnoodvjetničko vijeće
* 10950 Državno sudbeno vijeće
* 10955 Visoki prekršajni sud RH
* 10960 Visoki kazneni sud RH
* 10965 Županijski sudovi (15 sudova)
* 10970 Trgovački sudovi (9 sudova)
* 10975 Županijska državna odvjetništva (15 odvjetništava)
* 10980 Općinski sudovi (34 suda)
* 10985 Općinska državna odvjetništva (26 odvjetništava)
* 10990 Državno odvjetništvo - USKOK
* 10995 Državna škola za javnu upravu
* 10996 Centar za mirno rješavanje sporova

# B I L J E Š K E

**UZ OBRAZAC BILANCA**

**SA STANJEM DAN 31. prosinca 2023.**

## Šifra B001 IMOVINA

Ukupna vrijednost imovine na dan 31. prosinca 2023. veća je za 15,8% u odnosu na stanje početkom godine.

## Šifra B002 NEFINANCIJSKA IMOVINA

Vrijednost nefinancijske imovine na dan 31. prosinca 2023. godine iznosi ukupno 316.433.486,61 € i veća je za 19,0% u odnosu na početno stanje.

Povećanje je rezultat ulaganja u zgrade pravosudnih tijela s osnova energetske obnove, ugradnje dizala, popravaka dizala, sanacije krovišta i dimnjaka kao posljedica potresa, dodijeljenu uredsku opremu i namještaj koju je nabavilo Ministarstvo pravosuđa i uprave za korisnike, nabavu opreme za održavanje i zaštitu kod proračunskih korisnika.

Najveći dio povećanja odnosi se na građevinske objekte u pripremi u iznosu 73.599.214,32 € na kojima se iskazuje vrijednost do okončanja radova. Posebno se na podskupini 051 ističe rekonstrukcija zgrade OS Split financirana iz Norveške darovnice u iznosu od 9.315.168,25 €, energetska obnova na Općinskom građanskom sudu u Zagrebu u iznosu od 18.784.513,05 €, na Općinskom kaznenom sudu u Zagrebu (Trg pravde) u iznosu od 13.827.663,62 €, te obnove iz Fonda solidarnosti u iznosu od 15.492.879,37 €.

**Šifra 1 FINANCIJSKA IMOVINA**

Financijska imovina iznosi 277.916.857,11 € i veća je za 12,4% u odnosu na početno stanje.

Ukupni iznos financijske imovine sadrži:

- Ministarstvo pravosuđa i uprave: 12.810.055,41 €

- Pravosudna akademija 341.292,71 €

- Zatvori i kaznionice 11.231.467,31 €

- Državna škola za javnu upravu 382.890,01 €

- Centar za mirno rješavanje sporova 114,03 €

- Vrhovni sud RH 470.183,11 €

- Visoki trgovački sud RH 282.746,65 €

- Visoki upravni sud RH 281.562,62 €

- Upravni sudovi 1.230.704,71 €

- DORH 407.113,62 €

- DOV 43.969,74 €

- DSV 44.743,70 €

- Visoki prekršajni sud RH 222.170,82 €

- Visoki kazneni sud RH 130.774,60 €

- Županijski sudovi 34.334.540,64 €

- Trgovački sudovi 75.855.248,42 €

- Županijska državna odvjetništva 1.484.528,38 €

- Općinski sudovi 134.294.275,33 €

- Općinska državna odvjetništva 3.540.877,32 €

- USKOK 527.597,98 €

I odnosi se na:

* Šifra 11 Novac u banci i blagajni u iznosu od 180.094.434,49 €, od čega se kod pravosudnih tijela 176.134.009,06 € odnosi na uplate s osnova predujma stranaka koja se prema uputi Ministarstva financija trebaju iskazivati na bilančnim računima primljenih predujmova na osnovnom računu 23951, a preostali iznos se odnosi na sredstva za redovno poslovanje koja su početkom 2024. godine utrošena na podmirenja dijela dospjelih obveza za materijalne izdatke poslovanja.
* Šifra 12 Depoziti, jamčevni polozi i potraživanja od zaposlenih te za više plaćene poreze i ostalo u iznosu od 7.420.809,51 € koja sredstva se odnose najvećim dijelom na jamčevne pologe i depozite – 1.071.939,23 € (šifra 1211 + šifra 122) iskazana na depozitnim računima korisnika te na deviznom računu Ministarstva financija otvorenom u Privrednoj banci Zagreb za spomenute namjene, ostala potraživanja – 6.085.310,22 € koja se odnose na potraživanja od HZZO-a za nerefundirana bolovanja i bolovanja za ozljede na radu te za više plaćeni porez i prirez po godišnjem obračunu.
* Šifra 16 Potraživanja za prihode poslovanja koja su veća za 17,2% od početnog stanja i ukupno iznose 57.923.469,86 €, a najvećim dijelom se odnose na obračunate prihode od sudskih pristojbi koje su izrečene u sudskim predmetima (podaci o izrečenim sudskim pristojbama utvrđeni su iz sustava prema Izvješću eSpis – upravljačka izvješća) i neutrošene prihode s ostalih izvora financiranja (izvor 31, izvor 43, izvor 51, izvor 52, izvor 61).
* Šifra 17 Potraživanja od prodaje nefinancijske imovine manja su za 39,1% od početnog stanja i ukupno iznose 228.910,92 €. Najveći iznos je iskazalo Ministarstvo pravosuđa i uprave za potraživanja od prodaje i otkupa stanova u iznosu 219.967,01 €.
* Šifra 19 Rashodi budućeg razdoblja i nedospjela naplata prihoda veći su za 29,0% od početnog stanja i iznose 32.235.255,96 €, a odnose se na kontinuirane rashode budućih razdoblja kao što su: obveze za zaposlene (plaće, prijevoz za 12/2023), obveze za obračunate očevide te pretplate na časopise i službena glasila.

**Šifra B003 OBVEZE I VLASTITI IZVORI** iznose 594.350.343,72 € iobuhvaćaju (šifre 2 + 9):

**Šifra 2 OBVEZE** u ukupnom iznosu od 230.315.314,69 €, a koja sadrži (šifre 23 + 24 +26):

**Šifra 23 Obveze za rashode poslovanja** u ukupnom iznosu 226.529.855,26 €, od čega:

* **Šifra 231 Obveze za zaposlene** iskazane u ukupnom iznosu od 31.112.667,41 € i povećane su za 31,6% u odnosu na početno stanje i odnose se na obračunatu, a neisplaćenu plaću i prijevoz za prosinac 2023.
* **Šifra 232 Obveze za materijalne rashode** iskazane u ukupnom iznosu od 6.142.473,02 € i manje su za 19,2% u odnosu na početno stanje. Odnose se na obveze za materijalne izdatke poslovanja koji su velikim dijelom podmireni u siječnju 2024. iz sredstava 2023.
* **Šifra 234 Obveze za financijske rashode** iskazane su u ukupnom iznosu od 18.958,36 € i odnose se na usluge banaka i platnog prometa i isplate sredstava (kamate) po osnovi staža osiguranja s povećanim trajanjem zamjenicima državnih odvjetnika zbog rada na poslovima istrage za period 01. rujna 2011. do 01. rujna 2018.
* **Šifra 237 Obveze za naknade građanima i kućanstvima** u iznosu od 20.981,39 € za neutemeljena uhićenja.
* **Šifra 239 Ostale tekuće obveze** koje suiskazane u ukupnom iznosu od 189.234.775,08 € i veće su za 8,3% u odnosu na početno stanje, a najvećim dijelom iskazali su:

Ministarstvo pravosuđa i uprave u iznosu od 6.577.586,57 €, a najveći dio odnosi se na depozite županija.

Zatvori i kaznionice iskazuju obveze od 1.624.408,88 €, koja se većinom odnose na bolovanja, koja nisu zatvorena u 2023., te manje za tekuće obveze, obvezu za PDV i povrate u proračun.

Od pravosudnih tijela:

Županijski sudovi u iznosu od 12.962.034,21 € što se odnosi na obveze od jamčevnih pologa, obveze za predujmove – depozite te refundacije HZZO-a.

Trgovački sudovi u iznosu od 70.226.871,03 € što se odnosi na obveze za depozite i refundacije HZZO-a.

Općinski sudovi u iznosu od 96.512.071,45 € što se odnosi na obveze za depozite i refundacije HZZO-a.

Ostali korisnici iskazuju sredstva koja se odnose na refundacije od HZZO-a.

**Šifra 24 Obveze za nabavu nefinancijske imovine**

###### Obveze za nabavu nefinancijske imovine iskazane su u ukupnom iznosu od 1.523.343,45 € i veće su za 34%. Radi se o nabavci računalne opreme (printeri, skener uređaji, diktafoni).

**Šifra 26 Obveze za kredite i zajmove**

###### Obveze za kredite i zajmove iskazane su u ukupnom iznosu od 2.201.882,67 € što se uglavnom odnosi na nabavu vozila putem financijskog leasinga za pravosudna tijela. Stanje na dan 31. prosinca manje je od početnog stanja za 12,1%, a posljedica je smanjenja otplatnih anuiteta zbog kraja trajanja petogodišnjeg leasinga.

**Šifra 9 VLASTITI IZVORI** u ukupnom iznosu od 364.035.029,03 €, a koji se u najvećem dijelu (šifra 91 + 922 + 96)odnosi na:

**Šifra 91 VLASTITI IZVORI** u ukupnom iznosu od 314.419.072,21 €. Najveći iznos se odnosi na vlastite izvore iz proračuna u iznosu od 309.808.278,03 €.

**Šifra 922 VIŠAK/MANJAK PRIHODA**

Ukupno ostvareni višak na dan 31.12.2023. iznosi 1.829.472,34 €.

Viškove su najvećim dijelom iskazali:

Ministarstvo pravosuđa i uprave u iznosu od 2.146.887,62 € i Pravosudna akademija u iznosu od 152.545,32 €.

Manjak od 111.125,46 € su iskazali Zatvori i kaznionice, a od pravosudnih tijela manjak su najvećim dijelom iskazali Županijski sudovi u iznosu od 216.185,30 € i Općinska državna odvjetništva u iznosu od 138.206,26 €.

## Šifra 96 OBRAČUNATI PRIHODI POSLOVANJA

Obračunati prihodi poslovanja ukupno iznose 47.573.427,22 € i veći su za 13,5% od početnog stanja, a najvećim dijelom iskazani su na sljedećim glavama:

Zatvori i kaznionice u iznosu od 419.297,85 €, a odnose se na prihode od prodaje proizvoda i prihodi od pruženih usluga.

Kod pravosudnih tijela:

* Upravni sudovi u iznosu od 688.171,33 €,
* Županijski sudovi u iznosu od 17.350.615,04 €,
* Trgovački sudovi u iznosu od 4.297.414,77 €,
* Općinski sudovi u iznosu od 24.815,602,35 €

za obračunate prihode s osnova sudskih pristojbi.

## Šifra 991 IZVANBILANČNI ZAPISI

Izvanbilančni zapisi iznose 246.956.947,07 €, a iskazani su kod slijedećih proračunskih glava:

Najveću vrijednost unutar ukupnog iznosa je iskazalo Ministarstvo pravosuđa i uprave i odnosi se na otvorene predmete DORH-a u iznosu od 227.591.326,83 € i garancije dobavljača za uredno ispunjenje ugovora u iznosu od 6.619.141,30 €.

Zatvori i kaznionice iskazuju 7.830.679,44 €, odnosi se na:

- novčane pologe zatvorenika i poslovanje prodavaonice za zatvorenike,

- zalihe roba (zalihe prehrane vlastite proizvodnje i sl),

- 22 specijalna vozila (financijski leasing koji otplaćuje Ministarstvo pravosuđa i uprave)

Pravosudna tijela iskazuju iznos od 4.830.039,48 €, a što se uglavnom odnosi na tuđu imovinu dobivenu na korištenje (fotokopirni uređaji, skeneri), na primljene instrumente plaćanja – zadužnice po sklopljenim ugovorima putem javne nabave te potencijalne obveze po osnovi sudskih sporova u tijeku odnosno obveze za isplate sredstava po osnovi staža osiguranja s povećanim trajanjem zamjenicima državnih odvjetnika zbog rada na poslovima istrage za period 01. rujna 2011. do 01. rujna 2018. (općinska i županijska državna odvjetništva).

 **MINISTAR**

 **dr.sc. Ivan Malenica**

**B I LJ E Š K E**

**UZ OBRAZAC**

**PRIHODI I RASHODI, PRIMICI I IZDACI ZA RAZDOBLJE**

**01.01.– 31.12.2023. GODINE**

**Šifra 6 PRIHODI POSLOVANJA**

Ostvareni prihodi poslovanja tekuće godine na dan 31. prosinca 2023. godine veći su za 20,2% od ostvarenog u izvještajnom razdoblju prethodne godine, što je rezultat povećanja proračunskih sredstava, prihoda za posebne namjene i ostalih pomoći proračunskim korisnicima, a sadrže (šifra 63 + 64 + 65 + 66 + 671 + 68).

**Šifra 63 POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

Pomoći iz inozemstva i od subjekata unutar općeg proračuna ukupno su iskazane u iznosu od 33.943.153,40 € što je za 83,2% više od iskazanih pomoći u prethodnom razdoblju. Povećanja se najviše odnose na projekt Nacionalnog oporavka i otpornosti u iznosu 14.061.337,53 € te Fonda solidarnosti u iznosu 7.746.372,56 €.

**Šifra 632 Pomoći od međunarodnih organizacija te institucija i tijela EU (šifre 6321 do 6324)**

Pomoći od međunarodnih organizacija te institucija i tijela EU ukupno iznose 32.658.421,63 €.

Kod slijedećih proračunskih korisnika su iskazani najveći iznosi:

* Ministarstvo pravosuđa i uprave iskazuje 31.428.039,20 €, od kojih se 6.362.486,45 € odnosi na tekuće pomoći od institucija i tijela EU, dok se 25.008.080,13 € odnosi na kapitalne pomoći od institucija i tijela EU
* Pravosudna akademija ostvarila je ukupno 162.857,76 € što se odnosi na tekuću pomoć od institucija i tijela EU (refundacije troškova službenog puta, refundacije troškova za radionice koje su organizirane i provedene u PA, a njihove troškove su financirala tijela EU).

**Šifra 636 Pomoći proračunskim korisnicima iz proračuna koji im nije nadležan**

* Županijski sudovi: 28.000 € iskazano na Županijskom sudu u Bjelovaru kao tekuća pomoć Grada Bjelovara za sanaciju temelja zgrade i podrumskih prostorija
* Općinski sudovi: 269.789,16 € tekuće pomoći jedinica lokalne i područne (regionalne) samouprave sudovima temeljem sklopljenih sporazuma o zajedničkim troškovima obnova zemljišnih knjiga

**Šifra 639 Tekući prijenosi između proračunskih korisnika istog proračuna**

Najveći tekući prijenos su iskazali Zatvori i kaznionice u iznosu od 526.923,34 €, a odnose se na primljena sredstva od Agencije za plaćanja u poljoprivredi, ribarstvu i ruralnom razvoju (APPRRR) i Ministarstva znanosti i obrazovanja.

APPRRR je doznačio pomoć u iznosu od 518.575,08 € za stočarstvo i ratarsku proizvodnju:

Kaznionici u Lepoglavi - 58.676,73 €,

Kaznionici u Lipovici – Popovači - 38.351,07 €,

Kaznionica u Požegi - 106.927,61 €,

Kaznionica u Turopolju - 77.384,78 €,

Kaznionica u Valturi - 208.290,44 €,

Zatvor u Gospiću - 28.944,45 €.

Ministarstvo znanosti i obrazovanja RH doznačilo je 8.348,26 € Odgojnom zavodu u Turopolju za provođenje projekta „Za hrvatsku pismenost“.

Veći iznosi su iskazani i kod slijedećih pravosudnih tijela:

* Županijski sudovi 21.559,26 €
* Trgovački sudovi 120.414,38 €
* Županijska državna odvjetništva 31.815,51 €
* Općinski sudovi 176.649,89 €.

Iskazani prihodi odnose se na tekuće i kapitalne prijenose sredstava Ministarstva pravosuđa i uprave pravosudnim tijelima za hitne intervencije.

Iznos od 32.625 € odnosi se na kapitalnu pomoć Ministarstva kulture Općinskom sudu u Splitu.

## Šifra 64 PRIHODI OD IMOVINE

Navedeni prihodi u ukupnom iznosu od 341.152,43 € ostvareni su temeljem pozitivnih tečajnih razlika i razlika zbog primjene valutne klauzule te kamata na oročena sredstva i depoziti po viđenju.

**Šifra 65 PRIHODI OD UPRAVNIH I ADMINISTRATIVNIH PRISTOJBI,**

 **PRISTOJBI PO POSEBNIM PROPISIMA I NAKNADA**

Navedeni prihodi ostvareni su u ukupnom iznosu od 1.894.248,07 € što je za 7,9% manje nego u prethodnom izvještajnom razdoblju, a ostvarili su ih:

* Ministarstvo pravosuđa i uprave u iznosu od 357.785,64 €, što čine prihodi od pravosudnih i drugih ispita, upravne pristojbe i dr.
* Zatvori i kaznionice u iznosu od 140.629,83 € što čine prihodi od preprata i sprovođenja zatvorenika, prihodi po osnovi od osiguranja, te kopiranja za zatvorenike.

Od pravosudnih tijela:

* Županijski sudovi u ukupnom iznosu od 75.161,23 € ostvaren temeljem uplata kandidata za polaganje ispita za stalne sudske tumače i stalne sudske vještake
* Trgovački sudovi u iznosu od 96.685,11 € temeljem prihoda od očevida
* Općinski sudovi u ukupnom iznosu od 1.218.855,70 € temeljem uplata stranaka za očevide te održavanje zgrade

**Šifra 66 PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA TE POVRATI PO PROTESTIRANIM JAMSTVIMA**

Navedeni prihodi ostvareni su u ukupnom iznosu od 5.958.242,47 € što je za 14,7% manje nego u prethodnom izvještajnom razdoblju.

Najveće prihode su ostvarili Zatvori i kaznionice u iznosu od 5.760.256,72 € kao:

- 6614 prihodi od prodaje proizvoda i robe 3.488.019,20 €

- 6615 prihodi od pruženih usluga 2.227.872,49 €

Prodaja proizvoda, roba i usluga ostvarenih u radionicama odjela za rad kaznionice: drvoprerađivačka radionica, metalska radionica, poljoprivredna radionica, radionica ugostiteljstva, radionica autoservisa, radno-terapijska radionica, kamenolom i grafička radionica.

Pravosudna tijela su ostvarila prihode u ukupnom iznosu od 186.715,03 €, a odnose se na prihode od prodaje proizvoda i robe te pruženih usluga a ostvaruju se od preslika sudskih predmeta, najma prostora, čajnih kuhinja.

**Šifra 671 PRIHODI IZ NADLEŽNOG PRORAČUNA ZA FINANCIRANJE REDOVNE DJELATNOSTI PRORAČUNSKIH KORISNIKA**

 Prihodi iz nadležnog proračuna ukupno iznose 505.818.607,24 € i sastoje se od:

* Prihoda za financiranje rashoda poslovanja (šifra 6711) u iznosu 479.265.456,60 €
* Prihoda za financiranje rashoda za nabavu nefinancijske imovine (šifra 6712) u iznosu od 26.553.150,64 €, koji se odnose na nabavku vozila putem financijskog leasinga te za nabavu opreme za održavanje i zaštitu te komunikacijsku opremu.

Kod Zatvora i kaznionica navedeni prihodi iznose 94.659.744,34 € te su u odnosu na izvršenje veći za 3.055,74 €:

* Zatvor u Rijeci 1.408,00 € - plaća je uvećana zbog korekcije bolovanja.
* Zatvor u Zadru 1.647,74 € - prilikom povrata neutrošenih sredstava iz 2022. godine u Državni proračun, zatvor je umjesto povrata 1.899,90 kn, a što je 252,16 eura, uplatio u proračun 1.899,90 €, odnosno uplatio je 1.647,74 € više. Zatvor je zatražio povrat više uplaćenih sredstva koja su im po Rješenju Ministarstva financija i vraćena. Obzirom da je u Riznici drugačije knjiženo, odnosno taj iznos je storniran kao rashod za 2022. godinu te je uplaćen Zatvoru u Zadru kao nova sredstva (ponovno je povučen novac iz državnog proračuna na teret prihoda) te se zbog toga nije mogao napraviti ispravak preko rezultata u riznici za 2022. Prema uputi Ministarstva financija, korekcija je napravljena na sljedeći način: priznat je prihod iz proračuna, zaduženi su rashodi te je rezultat – manjak prihoda i primitaka uvećan za 1.647,74 €.

Povrat neutrošenih sredstava u Državni proračun iznosi 10.608,08 €:

- Zatvor u Bjelovaru – 21,42 €,

- Zatvor u Rijeci – 1.628,25 €,

- Zatvor u Splitu – 4.444,19 €,

- Zatvor u Šibeniku – 996,50 €,

- Zatvor u Zadru – 1.926,50 €,

- Centar za dijagnostiku – 338,21€,

- Zatvor u Zagrebu – 1.253,01 €.

Kod pravosudnih tijela prihodi iz nadležnog proračuna ukupno iznose 291.304.076,88 € i sastoje se od:

* Prihoda za financiranje rashoda poslovanja (šifra 6711) u iznosu 287.391.784,15 €
* Prihoda za financiranje rashoda za nabavu nefinancijske imovine (šifra 6712) u iznosu od 3.912.292,73 €, a koji iznosi se odnose na nabavku vozila putem financijskog leasinga te za nabavu opreme za održavanje i zaštitu te komunikacijsku opremu

i odgovaraju prihodima evidentiranima kroz sustav Državne riznice umanjene za povrate sredstava u ukupnom iznosu od 111.640,75 € u Državni proračun po modelu HR65 7196-094-RKP sukladno uputi Ministarstva financija.

Pregled povrata sredstava po proračunskim glavama:

* Vrhovni sud RH: 9.701,80 €
* Visoki trgovački sud RH: 300,63 €
* Visoki upravni sud RH: 2.663,92 €
* Upravni sudovi: 9.249,09 €
* Državno odvjetništvo RH: 5.408,56 €
* Državno odvjetničko vijeće: 8.302,44 €
* Državno sudbeno vijeće: 975,20 €
* Visoki prekršajni sud RH: 11.044,50 €
* Županijski sudovi: 62.720,35 €
* Županijska državna odvjetništva: 581,04 €
* Općinski sudovi: 693,22 €.

**Šifra 68 KAZNE, UPRAVNE MJERE I OSTALI PRIHODI**

Navedeni prihodi ostvareni su u ukupnom iznosu od 162.268,08 € što je za 19,3% manje nego u prethodnom izvještajnom razdoblju.

Najvećim dijelom su prihode iskazali Zatvori i kaznionice u iznosu od 155.825,06 €, a ostvarili su ih:

* Kaznionica u Lepoglavi 24.322,83 € - rabat od zatvorske prodavaonice, prihodi od naknade štete s osnova osiguranja, prihod od prodaje otpadnog materijala, prihod od otkupa boca, prihod od 180 komada odojaka primljenih ustupanjem bez naknade od strane Kaznionice u Požegi, namijenjeni za daljnji tov.
* Zatvor u Zagrebu– rabat od zatvorske prodavaonice 78.678,64 €,
* Kaznionica u Turopolju 12.940,56 € - prihodi s osnova rabata ostvarenog u zatvoreničkoj kantini, prihod od prodaje otpadnog željeza i PVC ambalaže,
* Kaznionica u Lipovici 6.360,78 € - prihod od rabata,
* Kaznionica u Požegi 4.984,26 € – prihodi s osnova rabata ostvarenog u zatvoreničkoj kantini i prihod od prodaje ambalaže,
* Kaznionica u Valturi – prihod od ambalaže i rabata od zatvorske prodavaonice 2.456,04 €,
* Kaznionica u Glini 9.327,62 €– prihodi od prodaje otpadnog papira, otpadnog jestivog ulja i metalnog otpada,
* Zatvor u Požegi – rabat od zatvorske prodavaonice i povrat ambalaže 12.008,45 €,
* Zatvor u Varaždinu 4.089,90 € - prihod od rabata.

**Šifra 3 RASHODI POSLOVANJA**

Rashodi poslovanja ostvareni su u ukupnom iznosu od 495.598.512,09 € i povećani su za 14,7% u odnosu na prethodno razdoblje.

**Šifra 31 Rashodi za zaposlene** veći su za 18% u odnosu na prethodno razdoblje što je rezultat sklapanja Dodatka Kolektivnog ugovora za državne službenike i namještenike po kojem je povećana osnovica plaće za državne službenike i namještenike a povećani su i iznosi za ostala materijalna prava (božićnice, regresa i dara za djecu).

**Šifra 32 Materijalni rashodi** veći su za 12,3% i ukupno iznose 126.541.968,92 €, a posebno se izdvajaju slijedeći rashodi:

Naknade troškova zaposlenima (šifra 321) u iznosu od 11.673.080,49 € i veće su za 5,7% u odnosu na prethodno razdoblje zbog češćeg provođenja savjetovanja i seminara, zbog povećanih cijena smještaja te povećanje troškova prijevoza na posao i s posla zbog primjene članka 42. novog Kolektivnog ugovora.

Rashodi za materijal i energiju (šifra 322) u iznosu od 24.746.280,11 €, a najveći iznosi su iskazani na stavkama materijala i sirovina te energije.

Rashodi za usluge (šifra 323) u iznosu od 80.094.097,72 € i veći su za 16,9%. Vidljiva su povećanja na stavci Usluge promidžbe i informiranja zbog objava natječaja i oglasa za zapošljavanje, na stavci Zdravstvene i veterinarske usluge zbog provođenja redovnih zdravstvenih pregleda te na stavci Intelektualne i osobne usluge dijelom zbog završetka dugotrajnih sudskih postupaka te zbog sredstava za odvjetnike po službenoj dužnosti u sudskim procesima čija je tarifa povećana u toku 2023. godine.

Ostali nespomenuti rashodi poslovanja (šifra 329) u iznosu od 9.590.183,34 € i veći su za 17,9% u odnosu na prethodno razdoblje, a odnose se na naknade za rad predstavničkih i izvršnih tijela, povjerenstava i slično (isplate očevida, održavanje ispitnih povjerenstava za stalne sudske tumače).

**Šifra 34 FINANCIJSKI RASHODI**

Financijski rashodi ostvareni su u ukupnom iznosu od 443.381,12 € i manji su za 7,5% od prethodnog razdoblja. Kamate za primljene kredite i zajmove u cijelosti se odnose na sredstva za otplatu kamata ugovorenih kroz financijski leasing vozila.

**Šifra 343 Ostali financijski rashodi**

Ostali financijski rashodi iznose 355.535,38 € i manji su u odnosu na prethodno razdoblje za 16,0%. Odnose se na rashode za bankarske usluge i usluge platnog prometa te zatezne kamate po osnovi staža osiguranja s povećanim trajanjem zamjenicima državnih odvjetnika zbog rada na poslovima istrage za period 01. rujna 2011. do 01. rujna 2018.

**Šifra 36 POMOĆI DANE U INOZEMSTVO I UNUTAR OPĆEG PRORAČUNA**

Ukupni iznose 41.432.370,06 €. Najveći iznos od 41.011.348,00 € se odnosi na tekuće pomoći županijskim proračunima za preuzete poslove državne uprave, a sukladno zaključenim *Sporazumima o preuzimanju predmeta, pismohrane, ostale dokumentacije, opreme te sredstava za rad od mjesno nadležnog ureda državne uprave u županiji*.

**Šifra 38 OSTALI RASHODI**

Ukupni rashodi iznose 1.753.675,25 €, od čega se na šifru 381 Tekuće donacije odnosi 1.682.201,33 €.

Ministarstvo pravosuđa i uprave je iskazalo iznos od 1.230.788,93 €, a odnosi se na tekuće donacije po ugovorima za besplatnu pravnu pomoć te plaćanje udrugama iz prikupljenih lutrijskih sredstava.

Zatvori i kaznionice iskazuju ukupni iznos od 451.412,40 €. Odnose se na sredstva dobivenih iz lutrijskih sredstava odlukom Vlade RH (isplate Udrugama usmjerenih pružanju potpore prema sklopljenim ugovorima za provedbu odobrenih projekata/programa izvršavanja kazne zatvora / odgojne mjere).

**Šifra 4 RASHODI ZA NABAVU NEFINANCIJSKE IMOVINE**

Navedeni rashodi ostvareni su u ukupnom iznosu od 63.448.694,90 € i veći su za 72,9% od prethodnog razdoblja zbog značajnog povećanja na pod skupini 451 Dodatna ulaganja na građevinskim objektima.

**Šifra 41 Rashodi za nabavu neproizvedene dugotrajne imovine**

Ukupni iznos ovih rashoda iznosi 1.670.958,45 €.

Najveći iznos iskazalo je Ministarstvo pravosuđa i uprave na kontu 4123 Licence u iznosu 1.632.798,98 € za potrebe pravosudnih tijela, te računalna oprema – nabava kroz projekte EU i Zajam.

**Šifra 42 Rashodi za nabavu proizvedene dugotrajne imovine**

Rashodi ukupno iznose 12.788.564,95 €, od kojih su najveće iznose iskazali slijedeći proračunski korisnici:

Ministarstvo pravosuđa i uprave:

Na kontu 4221 Uredska oprema i namještaj u ukupnom iznosu od 4.354.449,36 €, od čega najveći iznosi za:

* opremanje Općinskog suda u Splitu u iznosu 804.175,75 €
* opremanje Ministarstva pravosuđa i uprave s računalima i računalnom opremom u iznosu 1.873.118,35 €
* uredska oprema i namještaj za korisnike (sudovi, odvjetništva i dr.) u iznosu 761.621,66 €.

Na kontu 4224 Medicinska i laboratorijska oprema – nabavljena medicinska oprema preko projekata za Pravosudna tijela i Zatvorski sustav u iznosu 353.298,97 €.

Konto 4231 Obnova voznog parka iznosi 148.725,86 €, a odnosi se na otplatu glavnice po ugovoru o nabavi kombi vozila za Zatvorski sustav.

Na kontu 4262 Ulaganja u računalne programe u iznosu 4.302.521,23 € i odnosi se na nabavu računalnih programa preko projekata.

Zatvori i kaznionice:

Na kontu 4221 Uredska oprema i namještaj iskazano je 322.076,97 €. Na kontu 4223 Oprema za održavanje i zaštitu iskazano je 347.628,56 €.

Iznos od 705.769,29 € odnosi se na instrumenti, uređaji i strojevi koji su nabavljeni za potrebe Zatvora i kaznionica.

Na kontu 4227 Uređaji, strojevi i oprema za ostale namjene iskazano je 422.140,30 €.

Iznos od 379.743,16 € iskazan je na kontu 4231 Prijevozna sredstva u cestovnom prometu.

Pravosudna tijela:

Iznos od 434.135,08 € se odnosi na konta nabave uredske opreme i namještaja, komunikacijske opreme, opreme za održavanje i zaštitu te opreme iz redovnih sredstava i vlastitih prihoda.

Iznos od 373.762,67 € se odnosi na prijevozna sredstva u cestovnom prometu – službeni automobili (financijski leasing).

**Šifra 45 Rashodi za dodatna ulaganja na nefinancijskoj imovini**

Rashodi ukupno iznose 48.989.064,71 €, od kojih su najveće iznose iskazali slijedeći proračunski korisnici:

Ministarstvo pravosuđa i uprave:

Iskazan je iznos od 43.785.768,42 € i odnosi se na dodatna ulaganja na građevinskim objektima financirana iz Fonda solidarnosti, a posebno na Općinski sud Split, Općinski građanski sud u Zagrebu, te energetsku obnovu kaznenih i pravosudnih tijela.

Zatvori i kaznionice:

Iskazan je iznos od 2.145.888,16 €, a odnosi se na rashode za dodatna ulaganja na nefinancijskoj imovini.

Pravosudna tijela:

Navedeni rashodi ostvareni su u ukupnom iznosu od 3.057.408,13 € i odnose se na rashode za dodatna ulaganja na građevinskim objektima.

**Šifra X006 VIŠAK PRIHODA I PRIMITAKA**

U obračunskom razdoblju korisnici razdjela 109 su ostvarili višak prihoda i primitaka u iznosu od 4.266.173,41 €.

Preneseni manjak prihoda i primitaka iznosi 2.436.701,07 €, tako da ukupni višak raspoloživ u sljedećem razdoblju iznosi **1.829.472,34 €**.

Na smanjenje prenesenog manjka u odnosu na početno stanje utjecale su manje korekcije knjiženja kod proračunskih korisnika, te povrati sredstava pojedinih korisnika u proračun do 31.01.2023.

**MINISTAR**

 **dr.sc. Ivan Malenica**

## B I LJ E Š K E

**UZ IZVJEŠTAJ O PROMJENAMA U VRIJEDNOSTI I OBUJMU**

**IMOVINE I OBVEZA ZA RAZDOBLJE**

* 1. **– 31.12.2023. GODINE**

**Šifra 9151 PROMJENE U VRIJEDNOSTI I OBUJMU IMOVINE** iskazane su u ukupnom iznosu povećanja od 4.471.520,07 €, a odnosi se na:

U okviru šifre 91511 je iskazano 2.098.351,61 € što predstavlja tekuće investicije u tijeku (građevinski objekti) Ministarstva pravosuđa i uprave.

Na šifri 91512 je iskazano 2.373.168,46 €, a najvećim dijelom se odnosi na ulaganje Ministarstva pravosuđa i uprave u zgrade pravosudnih tijela, prijenos i nabavu opreme, uredskog namještaja, izrade projektne dokumentacije temeljem rješenja, te za nabavku uredskog namještaja, klima uređaja iz redovnih proračunskih sredstava i vlastitih prihoda pravosudnih tijela.

Smanjenja su uglavnom posljedica prijenosa dugotrajne nefinancijske imovine u pripremi od strane Ministarstva pravosuđa i uprave na proračunske korisnike iz nadležnosti, potom uništenja radi neupotrebljivosti dugotrajne imovine za iznose knjigovodstvenih vrijednosti – temeljem odluka donesenih od strane čelnika tijela prema danim prijedlozima inventurnih komisija i povjerenstva za popis imovine.

**MINISTAR**

 **dr.sc. Ivan Malenica**

# B I LJ E Š K E

**UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

* 1. **- 31.12.2023. GODINE**

**Šifra 01 OPĆE JAVNE USLUGE** ukupno u tekućoj godini iznosi 147.648.137,99 €, što je za 31,2% više nego u prethodnoj godini, a odnosi se na ukupne rashode poslovanja.

Ministarstvo pravosuđa i uprave iskazalo 145.636.935,97 €, od kojih:

- izvršna i zakonodavna tijela u iznosu 140.507.066,37 €,

- ostale opće usluge u iznosu od 5.129.869,60 €.

Državna škola za javnu upravu je iskazala na općim uslugama vezanim za službenike iznos od 1.989.339,56 €.

Centar za mirno rješavanje sporova je na šifri izvršnih i zakonodavnih tijela iskazao 21.862,46 €.

**Šifra 03 JAVNI RED I SIGURNOST** ukupno u tekućoj godini iznosi 411.322.473,80 €, što je za 15,5% više nego u prethodnoj godini, a odnosi se na ukupne rashode poslovanja razdjela 109.

Korisnici Razdjela 109 - Ministarstvo pravosuđa i uprave razvrstani su u tri funkcijska područja:

* Sudovi i Pravosudna akademija pod šifrom 033 iskazuju 302.595.135,34 €

* Zatvori i kaznionice pod šifrom 034 iskazuju 104.339.046,86 €
* Rashodi za javni red i sigurnost koji nisu drugdje svrstani, pod šifrom 036 iznose 4.388.291,60 €.

**MINISTAR**

 **dr.sc. Ivan Malenica**

# B I LJ E Š K E

**UZ IZVJEŠTAJ O OBVEZAMA**

* 1. **- 31.12.2023. GODINE**

Korisnici Razdjela 109 - Ministarstvo pravosuđa i uprave ukupno su iskazali:

Stanje obveza 1. siječnja 2023. (šifra V001) iznosi 209.664.393,58 €, koje su se sastojale od obveza za rashode za zaposlene i prijevoz za mjesec prosinac 2022. čija je isplata uslijedila u siječnju 2023., režijske troškove za prosinac 2022. čije dospijeće je bilo u siječnju 2023. te za nepodmirene obveze prenesene u 2023. godinu iz 2022. godine.

Stanje obveza na kraju izvještajnog razdoblja (V006) iznosi 230.255.081,38 € od čega se:

* na dospjele obveze odnosi 910.277,17 €,
* na nedospjele obveze 229.344.804,21 €.

Dospjele obveze odnose se na nepodmirene intelektualne usluge (usluge odvjetnika, vještaka, svjedoka i prevoditelja) iz prosinca 2023. godine.

Većim dijelom ovdje su iskazane obveze koje su podmirene u siječnju 2024. iz sredstava odobrenih planom iz 2023. obzirom je u Okružnici Ministarstva financija navedeno da su proračunski korisnici dužni sa sredstvima zatečenim na računima podmiriti dospjele obveze na dan 31.12.2023.

Nedospjele obveze odnose se na:

V010 Međusobne obveze subjekata općeg proračuna: 10.473.272,10 € sastoje se od obveze za plaćen porez i prirez na dohodak, potraživanja za bolovanja na teret HZZO-a i ozljede na radu te obveza za naknadu zbog nezapošljavanja invalida.

ND23 Obveze za rashode poslovanja: 215.496.009,09 € odnosi se na nedospjele obveze za rashode za zaposlene 2022., prijevoz za prosinac 2022. te obveze za predujmove – sudski depoziti, jamčevine i vrijednosnice u blagajni.

ND24 Obveze za nabavu nefinancijske imovine: 1.255.855,50 € odnosi se na nabavu uredskog namještaja i opreme.

ND dio 25,26 Obveze za financijsku imovinu: 2.119.667,52 € odnosi se na nedospjelu neotplaćenu glavnicu s osnova nabave službenih vozila putem financijskog leasinga kod proračunskih korisnika.

**MINISTAR**

 **dr.sc. Ivan Malenica**